Technický list: **Cyklon PU pena studniarska**

Číslo tovaru: 5154405, 9

**Cyklon PU pena studniarska -** polyuretánová pena do šácht a studní predstavuje rýchlotvrdnúcu montážnu penu alebo penu nanášanú pištoľou na báze polyuretáno-prepolyméru, tvrdnúcu za vlhka. Vstrekuje sa produkt bez zmesí plynov obsahujúcich fluórchlórmetány, poškodzujúcich ozónovú vrstvu.

# Oblasti použitia

V stavbe šácht, studní, v podzemných stavbách ako penivé lepidlo a na vypĺňanie škár medzi prstencami šácht a betónových prvkov.

# Vlastnosti produktu

Cyklon PU pena studniarska je priľnavá na takmer všetkých materiáloch s výnimkou polyetylénu, teflónu, silikónu a tukov. Vytvrdnutá pena je polotvrdá prevažne uzatvárajúca bunky, stála za tepla a chladu, ako aj stála proti starnutiu. Takisto proti sladkej vode, morskej vode, zriedeným kyselinám a lúhom, aké sa vyskytujú v normálnych odpadových vodách. Môže sa používať v oblasti pitnej vody len vtedy, keď je na strane vody bezpečne, na celej ploche a trvalo pokrytá vhodným prostriedkom. Zodpovedá triede stavebných materiálov B3 podľa DIN 4102.

# Pokyny pre spracovanie

Podklady musia byť únosné, čisté, bez prachu, mastnôt a separačných prostriedkov. Obsah zásobnej nádoby dobre potriasť (15 - 20 krát), adaptér s predlžovacou rúrkou pevne naskrutkovať až na doraz na ventil. Pred nanesením polyuretánovej peny dobre navlhčiť podklad. Jedno-komponentná polyuretánová pena do šácht a studní potrebuje na vytvrdnutie dostatok vlhkosti. Existujúca vlhkosť vzduchu samotná nepostačuje.

Na spracovanie obalovú nádobu držať ventilom smerom dolu. Rozdielnym tlakom alebo naklopením adaptéra je nanášanie peny presne regulovateľné. Páčku ventila opatrne stlačiť. Čerstvo nanesená pena sa roztiahne na 2-3 násobok. Po úplnom zatvrdnutí možno prečnievajúce miesta opatrne orezať nožom.

# Technické údaje

|  |  |  |
| --- | --- | --- |
| **Technické charakteristické znaky** | **Metódy skúšok** | **Požadované údaje** |
| Výťažnosť voľne vypenená |  | Cca. 38 až 40 l |
| Teplota pri spracovaní | (zásobná nádoba, okolie, podklad) | 5 - 25°C |
| Doba ťahania vlákna |  | cca. 4 minúty |
| Rezateľnosť (prameň 20 mm) |  | cca 20 minút |
| Tepelná stálosť |  | -40°C až +100°C |
| Skladovateľnosť |  | 18 mesiacov |